**אנדראס, נסיך סקסוניה-קובורג-גותה** (בגרמנית: **Andreas Prinz von Sachsen-Coburg und Gotha**; נולד ב-21 במרץ 1943), הוא ראש בית סקסה-קובורג-גותה מאז 1998. הוא נכדו של קרל אדוארד, דוכס סקסוניה-קובורג-גותה האחרון.

ביוגרפיה
--------

אנדראס נולד בשלוס קאסל ב-21 במרץ 1943, לפרידריך יוזיאס, נסיך סקסוניה-קובורג-גותה ולויקטוריה לואיזה, רוזנת זולמס-בארוט, בתם של הנס, רוזן זולמס-בארוט וקרולינה מתילדה, נסיכת שלזוויג-הולשטיין-זונדרבורג-גליקסבורג. הוריו התגרשו בשנת 1946, ובשנת 1949 הוא עבר לניו אורלינס, ארצות הברית, שם הוא בילה את ילדותו עם אמו ובעלה השני, ריצ'רד וויטן.

ב-6 במרץ 1954 הפך אנדראס לטוען כנסיך הכתר של הדוכסות, כאשר אביו הפך לראש הבית. מגיל 16 הוא ביקר באופן סדיר בגרמניה לקראת עתידו בתפקיד ראש הבית, וחזר אליה לצמיתות בשנת 1965. בין השנים 1966 ו-1968 הוא שירת ברגימנט הסיור המשוריין ה-6, שבסיסו הה באויטין, שלזוויג-הולשטיין. לאחר שעזב את הצבא הוא עסק בסחר עצים בהמבורג משנת 1969 עד 1971.

בשנת 1998 מת אביו, ואנדראס ירש את תאריו.
בשנת 2006 הנסיך אנדראס יצר את מסדר הענף הארנסטיני. הנסיך אנדראס הוא בן דוד ראשון של קרל השישה עשר גוסטב, מלך שוודיה, ואף היה הסנדק של בתו הצעירה של קרל גוסטב, מדלן, נסיכת שוודיה.

הנסיך אנדראס הוא הבעלים של טירת קאלנברג בקובורג וטירת גריינבורג באוסטריה. הוא מנהל את אחוזות המשפחה הכוללות חוות, יערות, ונדל"ן.

משפחתו
------

ב-31 ביולי 1971 התחתן אנדראס בהמבורג עם קארין דאבלשטיין, בתם של אדולף וילהלם מרטין דאבלשטיין ואירמה מריה מרגרטה קאלזן. הנישואין, אף על פי שלא היו שוויוניים, לא היו נישואים מורגנטיים, מאחר שאנדראס קיבל את אישורו של אביו לנישואים. לבני הזוג נולדו שלושה ילדים:

* סטפני, נסיכת סקסוניה-קובורג-גותה (נולדה ב-1972), התחתנה עם יאן שטאהל.
* הוברטוס, נסיך הכתר של סקסוניה-קובורג-גותה (נולד ב-1975), התחתן עם קלי רונדסבדט.
* אלכסנדר, נסיך סקסוניה-קובורג-גותה (נולד ב-1977).

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| לאופולד, דוכס אולבני |   | הלנה, נסיכת ולדק-פירמונט |   | פרידריך פרדיננד, דוכס שלזוויג-הולשטיין |   | קרולינה מטילדה, נסיכת שלזוויג-הולשטיין-זונדרבורג-אוגוסטנבורג |   | פרידריך, נסיך זולמס-בארוט |   | לואיזה, רוזנת הוכברג |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | קרל אדוארד, דוכס סקסוניה-קובורג-גותה |   |   |   | ויקטוריה אדליידה, נסיכת שלזוויג-הולשטיין |   | קרולינה מתילדה, נסיכת שלזוויג-הולשטיין-זונדרבורג-גליקסבורג |   |   |   | הנס, רוזן זולמס-בארוט |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | פרידריך יוזיאס, נסיך סקסוניה-קובורג-גותה |   |   |   |   |   |   |   | ויקטוריה לואיזה, רוזנת זולמס-בארוט |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **אנדראס, נסיך סקסוניה-קובורג-גותה** |
|

קישורים חיצוניים
----------------

ויקישיתוף מדיה וקבצים בנושא **אנדראס, נסיך סקסוניה-קובורג-גותה** בוויקישיתוף

הערות שוליים
------------

1. ↑  Official family website
2. ↑  Official family website
3. ↑  Official family website
4. ↑  Official family website
5. ↑  Genealogisches Handbuch des Adels

|  |  |
| --- | --- |
| בקרת זהויות עריכת הנתון בוויקינתונים | 
* GND: 128510110
* VIAF: 65061113
* WorldCat: viaf-65061113

 |